ddrg/super_eurlex huggingface dataset:
5.

Articolul 4 se înlocuiește cu următorul text: „Articolul 4 (1) Vânzarea, furnizarea, transferul sau exportul, în mod direct sau indirect, al anumitor echipamente adecvate pentru următoarele categorii de proiecte de explorare și extracție în Rusia, inclusiv în zona sa economică exclusivă și pe platforma sa continentală, de către resortisanți ai statelor membre sau de pe teritoriul statelor membre sau utilizând aeronave înmatriculate în statele membre sau nave care arborează pavilionul acestora fac obiectul autorizării prealabile de către autoritatea competentă a statului membru exportator: (a) explorarea și extracția petrolului în ape cu o adâncime mai mare de 150 de metri; (b) explorarea și extracția petrolului în zona offshore situată la nord de Cercul Arctic; (c) proiectele cu potențial de extracție a petrolului prin fracturare hidraulică din surse situate în formațiuni de șist; cu excepția explorării și extracției din formațiunile de șist pentru localizarea altor zăcăminte decât cele de șist sau pentru extracția petrolului din respectivele zăcăminte. Uniunea adoptă măsurile necesare în vederea identificării articolelor relevante care intră sub incidența prezentului alineat. (2) Furnizarea de: (a) asistență tehnică sau alte servicii referitoare la echipamentele menționate la alineatul (1); (b) finanțare sau asistență financiară pentru vânzarea, furnizarea, transferul sau exportul de echipamente menționate la alineatul (1) sau pentru furnizarea de asistență sau instruire tehnică aferentă; face, de asemenea, obiectul autorizării prealabile de către autoritatea competentă a statului membru exportator. (3) Autoritățile competente ale statelor membre nu acordă nicio autorizație pentru vânzarea, furnizarea, transferul sau exportul de echipamente sau pentru furnizarea serviciilor menționate la alineatele (1) și (2) dacă stabilesc că vânzarea, furnizarea, transferul sau exportul în cauză sau furnizarea serviciului în cauză are ca destinație una dintre categoriile de explorare și extracție menționate la alineatul (1). (4) Alineatul (3) nu aduce atingere executării contractelor încheiate înainte de 1 august 2014 sau a contractelor accesorii necesare pentru executarea contractelor respective. (5) O autorizație ar putea fi acordată în cazul în care vânzarea, furnizarea, transferul sau exportul de echipamente sau pentru furnizarea serviciilor menționate la alineatele (1) și (2) este necesar pentru prevenirea sau reducerea urgente a efectelor unui eveniment care este probabil să aibă un impact grav și semnificativ asupra sănătății și siguranței umane sau asupra mediului. În cazuri urgente, justificate în mod corespunzător, vânzarea, furnizarea, transferul sau exportul sau furnizarea serviciilor menționate la alineatele (1) și (2) se poate efectua fără o autorizație prealabilă, cu condiția ca exportatorul să informeze în acest sens autoritatea competentă în termen de cinci zile lucrătoare de la data la care a avut loc vânzarea, furnizarea, transferul sau exportul, furnizându-i acesteia informații detaliate referitoare la justificarea relevantă a vânzării, furnizării, transferului sau exportului sau furnizarea de servicii fără autorizație prealabilă.”
1.

Articolul 1 se modifică după cum urmează: (a) litera (a) se modifică după cum urmează: (i) punctul (i): — trimiterea la articolul 27 se înlocuiește cu „articolul 27 alineatul (1)”; — cuvintele „cu excepția articolului 47 alineatul (2) litera (c)” se înlocuiesc cu cuvintele „cu excepția articolului 47 alineatul (2) litera (c) și alineatul (4)”; (ii) punctele (ii) și (iii) se înlocuiesc cu următorul text: „(ii) următoarele dispoziții privind Sistemul de informații Schengen: — Decizia 2007/533/JAI a Consiliului din 12 iunie 2007 privind înființarea, funcționarea și utilizarea Sistemului de informații Schengen de a doua generație (SIS II) (12); — Decizia 2007/171/CE a Comisiei din 16 martie 2007 de stabilire a cerințelor rețelei Sistemului de Informații Schengen din a doua generație — SIS II (al treilea pilon) (13); ; (b) litera (b), punctele (i)-(v) se elimină, iar punctele (vi), (vii) și (viii) se înlocuiesc cu următorul text: „(i) acordul semnat la 19 decembrie 1996 privind aderarea Regatului Danemarcei: articolul 6; (ii) acordul semnat la 19 decembrie 1996 privind aderarea Republicii Finlanda: articolul 5; (iii) acordul semnat la 19 decembrie 1996 privind aderarea Regatului Suediei: articolul 5;” ; (c) litera (c) punctele (i) și (ii) se înlocuiesc cu următorul text: „SCH/Com-ex (94) 28 rev (certificat prevăzut la articolul 75 pentru transportul drogurilor și/sau al substanțelor psihotrope); SCH/Com-ex (98) 26 def (de înființare a Comitetului permanent pentru punerea în aplicare a Convenției Schengen), sub rezerva unei dispoziții interne prin care se specifică modalitățile de participare a experților din Regatul Unit la misiunile desfășurate sub auspiciile grupului de lucru relevant al Consiliului.” ; (d) litera (d) se elimină.
1.

Lemnul de frasin (Fraxinus L.), indiferent dacă figurează sau nu printre codurile NC din anexa V partea B la Directiva 2000/29/CE, inclusiv lemnul care nu și-a păstrat suprafața sa rotundă naturală, trebuie să îndeplinească una dintre următoarele condiții: (a) să provină dintr-o zonă stabilită de către organizația națională de protecție a plantelor din țara exportatoare ca fiind indemnă de Agrilus planipennis Fairmaire în conformitate cu standardele internaționale relevante pentru măsurile de protecție a plantelor; sau (b) să fie tăiat astfel încât să se îndepărteze complet suprafața rotundă. Acest punct nu se aplică lemnului sub formă de: (a) așchii, provenite integral sau parțial de la acești copaci; (b) material de ambalaj din lemn sub formă de lăzi, cutii, coșuri, cilindri și alte ambalaje similare, paleți, boxpaleți și alte platforme de încărcare, grilaje pentru paleți, folosite efectiv pentru transportul obiectelor de orice tip; (c) lemn folosit pentru fixarea sau sprijinirea mărfurilor care nu sunt din lemn.
(22)

În cursul vizitei sale, Comisia a constatat că Saint Vincent și Grenadinele nu este în măsură să monitorizeze activitățile flotei sale de pescuit. Saint Vincent și Grenadinele a afirmat că toate navele sale de pescuit care operează în zona ICCAT debarcă sau transbordează exclusiv în porturi din Trinidad și Tobago (Port of Spain și Chaguaramas). Cu toate acestea, această afirmație nu a putut fi coroborată din cauza faptului că Saint Vincent și Grenadinele nu utilizează declarații de debarcare și de transbordare. Pe baza cooperării informale cu Trinidad și Tobago, Saint Vincent și Grenadinele primește date provenite din jurnalele de bord ale navelor sale de pescuit doar o dată pe an pentru întregul an. Saint Vincent și Grenadinele nu primește și nici nu solicită rapoarte de inspecție din partea statului Trinidad și Tobago. Pe lângă lipsa declarațiilor de debarcare și de transbordare, informațiile din jurnalele de bord nu pot fi verificate încrucișat, întrucât navele de pescuit nu sunt echipate cu un sistem de monitorizare a navelor de pescuit (VMS). Saint Vincent și Grenadinele efectiv nu are cunoștință de destinația și utilizarea acestor produse din pește.
(41)

Apele aflate sub jurisdicția statului Tuvalu sunt menționate ca mare teritorială, ape arhipelagice și ZEE. În temeiul articolului 3 din Convenția WCPFC, sfera de competență a WCPFC cuprinde, în principiu, toate apele din Oceanul Pacific, inclusiv apele aflate sub jurisdicția statului Tuvalu. Acestea fiind spuse, Tuvalu exclude apele sale teritoriale și arhipelagice de la aplicarea schemei de alocare a zilelor de pescuit pentru nave (Vessels Day Scheme – VDS), un sistem care limitează efortul de pescuit al flotei de nave cu plasă-pungă prin alocarea zilelor de pescuit. Prin urmare, principalul instrument juridic pentru conservarea resurselor piscicole din apele statului Tuvalu nu se aplică unei părți considerabile a apelor aflate sub jurisdicția sa. În ceea ce privește navele cu paragate și navele cu platformă și paragate, măsurile de conservare și gestionare sunt stabilite în licențele individuale. Cu toate acestea, nu există informații disponibile publicului cu privire la gestionarea efectivă a capturii și a efortului pentru aceste două pescării, cu excepția politicii generale de limitare a numărului de licențe de pescuit.
(33)

În plus, singurul responsabil cu validarea adesea nu are acces direct la date de control, cum ar fi sistemul de monitorizare a navelor de pescuit (VMS), informații privind licențele sau jurnalele de pescuit. În cazul în care are loc orice verificare sau verificare încrucișată înainte de validare, acest lucru trebuie să se realizeze prin apeluri telefonice la sediul Ministerului pentru pescuit și resurse marine, unde sunt centralizate informațiile pertinente. Nu este disponibilă nicio documentație cu privire la o astfel de verificare.
Societatea ABCR Dr. Braunagel GmbH & Co. KG (DE) Airbus Operations SAS (FR) Arkema France (FR) Biovit d.o.o. (HR) Diverchim SA (FR) Gedeon Richter Plc. (HU) Honeywell Fluorine Products Europe BV (NL) Honeywell Specialty Chemicals Seelze GmbH (DE) Hudson Technologies Europe S.r.l. (IT) LGC Standards GmbH (DE) Ludwig-Maximilians-University (DE) Merck KGaA (DE) Mexichem UK Limited (UK) Ministry of Defense — Chemical Laboratory — Den Helder (NL) Panreac Quimica S.L.U. (ES) Safety Hi-Tech srl (IT) Sigma-Aldrich Chemie GmbH (DE) Sigma Aldrich Chimie SARL (FR) Sigma Aldrich Company Ltd (UK) Solvay Fluor GmbH (DE) SPEX CertiPrep LTD (UK) Sterling Chemical Malta Limited (MT) Sterling SpA (IT) Tazzetti SpA (IT)
(4)

Analiza costuri-beneficii (7) realizată în conformitate cu articolul 3 alineatul (1) din Regulamentul (CE) nr. 58/2003, pentru a evalua costurile și beneficiile reprezentate de delegarea către agenții executive a unor părți ale programelor de cheltuieli ale Uniunii pentru perioada 2014-2020, s-a referit la gestionarea sarcinilor în conformitate cu Regulamentul (UE) nr. 1144/2014. Analiza costuri-beneficii a fost adaptată de Comisie pentru a se obține noi creșteri ale eficienței și completată, la nivelul Comisiei, prin reduceri suplimentare de personal, pentru a se putea asigura neutralitatea bugetară globală, compensând creșterea cheltuielilor aferente resurselor umane suplimentare din cadrul agențiilor executive printr-o reducere a nivelului resurselor corespunzătoare din cadrul Comisiei. Acest exercițiu inclusese deja resursele aferente delegării respectivului program. Analiza costuri-beneficii a arătat că încredințarea către agenție a anumitor sarcini de implementare privind acțiunile de informare și de promovare referitoare la produsele agricole ar genera beneficii calitative și cantitative semnificative în comparație cu scenariul gestionării interne de către Comisie a acestor aspecte. Din punct de vedere tematic, aceste sarcini sunt în conformitate cu mandatul și cu misiunea agenției. Agenția a acumulat deja competență, pricepere și capacități care sunt direct relevante pentru aceste sarcini. Având în vedere dimensiunea sa relativ mică, agenția este în măsură să își asume sarcini legate de un program care are un mod de gestionare similar. În plus, gestionarea prin intermediul agenției va spori vizibilitatea intervenției Uniunii în acest domeniu. Noile sarcini pot fi realizate utilizând canalele de comunicare și de informare existente ale agenției. În plus, preluând noile sarcini, agenția va gestiona bugete mai mari, iar dimensiunile sale vor crește până la un nivel care va implica noi sinergii.
5.

Articolul 6 se modifică după cum urmează: (a) se introduce următorul alineat: „(1a) Șeful misiunii este reprezentantul EUPOL AFGANISTAN în domeniul său de responsabilitate. Șeful misiunii poate delega atribuții de administrare referitoare la personal și chestiuni financiare unor membri ai personalului EUPOL AFGANISTAN, sub responsabilitatea sa generală.” ; (b) alineatul (4) se elimină; (c) alineatul (8) se înlocuiește cu următorul text: „(8) Șeful misiunii se asigură că EUPOL AFGANISTAN colaborează îndeaproape, coordonează și cooperează cu guvernul afgan și, după caz, cu actorii internaționali relevanți, inclusiv misiunea de sprijin ferm aflată sub comanda NATO, Misiunea Organizației Națiunilor Unite de asistență din Afganistan (UNAMA) și statele terțe implicate în prezent în reforma poliției din Afganistan.”
A.

Baza de calcul cuprinde, cu excluderea oricărui alt element: 1. Bancnote în circulație În sensul prezentei anexe, în cursul anului substituirii monedei fiduciare cu moneda euro pentru fiecare nouă BCN care intră în Eurosistem, «Bancnote aflate în circulație»: (a) includ bancnotele emise de BCN și exprimate în unitatea sa monetară națională; și (b) trebuie reduse cu valoarea împrumuturilor neremunerate legate de bancnotele euro care au făcut obiectul alimentării anticipate, care nu au fost încă debitate (componentă a elementului de activ 6 din BA). Ulterior anului substituirii monedei fiduciare cu moneda euro relevant, pentru fiecare BCN, «bancnote în circulație» înseamnă bancnote exprimate în euro, cu excluderea oricăror altor bancnote. Dacă data substituirii monedei fiduciare cu moneda euro este o zi în care TARGET2 este închis, pasivul unei BCN care rezultă din bancnotele euro care au făcut obiectul alimentării anticipate în temeiul Orientării BCE/2006/9 și au intrat în circulație înainte de data substituirii monedei fiduciare cu moneda euro face parte din baza de calcul (ca parte a conturilor de corespondent din postul de pasiv 10.4 din BA) până ce pasivul devine parte a angajamentelor intra-Eurosistem care rezultă din tranzacții TARGET2. 2. Angajamentele exprimate în euro față de instituțiile de credit din zona euro, legate de operațiunile de politică monetară, care includ oricare dintre următoarele elemente: (a) conturi curente, inclusiv rezervele minime obligatorii conform articolului 19.1 din Statutul SEBC (postul de pasiv 2.1 din BA); (b) sume aflate în depozite în cadrul facilității de depozit din Eurosistem (postul de pasiv 2.2 din BA); (c) depozite la termen (postul de pasiv 2.3 din BA); (d) angajamente ce rezultă din operațiuni de reglaj fin sub formă de tranzacții reversibile (postul de pasiv 2.4 din BA); (e) depozitele legate de apelurile în marjă (postul de pasiv 2.5 din BA). 3. Pasive sub formă de depozite către contrapărțile Eurosistemului care nu și-au îndeplinit obligațiile, reclasificate de la postul de pasiv 2.1 din BA. 4. Angajamente intra-Eurosistem ale BCN provenite din emisiunea BCE de certificate de creanță în temeiul capitolului 3.3 din anexa I la Orientarea BCE/2011/4 (1) (elementul de pasiv 10.2 din BA). 5. Angajamentele nete intra-Eurosistem aferente bancnotelor euro aflate în circulație, inclusiv cele rezultate din aplicarea articolului 4 din prezenta decizie (parte a postului de pasiv 10.3 din BA). 6. Angajamentele nete intra-Eurosistem rezultate din tranzacții TARGET2 remunerate la o rată de referință (parte din postul de pasiv 10.4 din BA). 7. Dobânda acumulată înregistrată la sfârșit de trimestru de fiecare BCN pentru angajamentele de politică monetară cu scadența la un an sau mai mult (parte din postul de pasiv 12.2 din BA).
(133)

Conform abordării evocate la considerentul 131, Comisia consideră că măsura notificată nu intră în domeniul de aplicare a orientărilor în vigoare în prezent pentru aplicarea articolului 107 alineatul (3) litera (c) din TFUE, dar poate fi autorizată în mod direct pe baza acestei dispoziții din tratat. Pentru a determina dacă o măsură de ajutor este compatibilă cu piața internă în sensul articolului 107 alineatul (3) litera (c) din TFUE, Comisia pune în balanță efectele pozitive ale măsurii (atingerea unui obiectiv de interes comun) și efectele sale potențial negative (denaturări ale schimburilor comerciale și ale concurenței) (39). Examinarea măsurii este efectuată în trei etape pe baza următoarelor întrebări: 1. Urmărește măsura de ajutor un obiectiv de interes comun bine definit? 2. În caz afirmativ, constituie măsura de ajutor un instrument adecvat pentru realizarea obiectivului de interes comun? În această privință, trebuie examinate următoarele întrebări: a) constituie ajutorul un instrument adecvat sau există alte instrumente diferite sau mai adecvate? b) are ajutorul un efect de stimulare? c) este ajutorul proporțional cu obiectivele urmărite? 3. Sunt limitate denaturarea concurenței și afectarea schimburilor comerciale astfel încât efectul global al măsurii să fie pozitiv?
(18)

Solicitantul susține că rata de răspândire a internetului și a serviciilor în bandă largă este foarte ridicată în Austria, ceea ce permite substituirea distribuirii poștale cu mijloace de comunicare electronice. Cu toate acestea, pentru a putea trimite și/sau a primi, de exemplu, o factură electronică care să permită o prelucrare automată, pot fi necesare anumite infrastructuri suplimentare, în special în cazul facturilor electronice B2B. Aceste infrastructuri pot implica utilizarea unui furnizor extern de servicii sau a unei aplicații interne speciale (14), utilizarea unei semnături electronice etc. În plus, conform informațiilor de care dispune Comisia, utilizarea facturării electronice ar putea fi asociată cu o serie de servicii cu valoare adăugată (de exemplu, aceasta permite prelucrarea automată, permite finanțarea plății de către terți — așa-numita finanțare în lanțul de aprovizionare etc.) și de beneficii (de exemplu, costuri reduse atât pentru expeditor, cât și pentru destinatar, interval de plată și prelucrare redus, costuri de arhivare reduse, eventuale reduceri dacă în locul facturilor pe suport de hârtie se utilizează facturarea electronică etc.). Având în vedere cele de mai sus, se pare că utilizarea și caracteristicile facturilor pe suport de hârtie și a facturilor electronice diferă în mod semnificativ.
(17)

Deși scutirile părților respective de la taxa extinsă autorizată în temeiul articolului 7 alineatul (1) din regulamentul de scutire rămân neafectate, trimiterile la părțile respective ar trebui să fie actualizate. Tabelul 5 Trimiterea anterioară Modificare Cod adițional TARIC Cannondale Europe BV Hanzepoort 27, NL-7575 DB Oldenzaal Denumirea a fost schimbată în „Cycling Sports Group Europe B.V.” A686 4Ever s.r.o. 2. Května 267, CZ-742 13 Studénka Adresa a fost schimbată în „Moravská 842, 742 13 Studénka, Republica Cehă” A558 Canyon Bicycles GmbH Koblenzer Strasse 236, DE-56073 Koblenz Adresa a fost schimbată în „Karl-Tesche-Str. 12, 56073 Koblenz, Germania” A856 Kellys Bicycles sro Krajinská 1 SK-92101 Piešt'any Adresa a fost schimbată în „Slnečná cesta 374, 922 01 Veľké Orvište, Republica Slovacă” A551 Madirom PROD SRL Bd. Liviu Rebreanu nr. 130 RO-300748 Timișoara, Timiș Denumirea și adresa au fost schimbate în „S.C. Madirom Prod SRL, Strada Ștefan Procopiu nr. 1, 300647 Timișoara, județ Timiș, România” A896 Intercycles SA, F-85000 La Roche sur Yon, France Denumirea și forma juridică au fost schimbate în „Arcade Cycles S.A.S.” 8065 Veronese Luigi S.N.C. di Veronese Paolo e Elisabetta — Cicli Roveco Via Umberto I, 508 I-45023 Costa di Rovigo — IT Denumirea și forma juridică au fost schimbate în „Cicli Roveco di Veronese Paolo & C. S.A.S.” A402 Cobran snc di Perrino Agostino & C., Via Zingarina, 6 I-47900 Rimini — IT Denumirea și forma juridică au fost schimbate în „Cobran SRL” A246 Schwinn-Csepel Kerékpárgyártó és Forgalmazó Rt. Duna Lejáró 7 H-1211 Budapest Denumirea și adresa au fost schimbate în „Csepel Bicycle Manufacturing and Sales Company LTD., Duna Lejáró 7, H-1211 Budapest, Ungaria” A555 MICMO/Gitane, F-44270 Machecoul Denumirea a fost schimbată în „Manufacture Française Du Cycle” 8963 Metelli di Staffoni Mario & C.S.A.S. Via Trento 68 IT-25030 Trenzano (BS) Denumirea a fost schimbată în „Metelli di Metelli Maria Rosa E C. S.A.S.” A979 Vizija Sport d.o.o. Tržaška cesta 87 b, SL-1370 Logatec Adresa a fost schimbată în „Tržaška cesta 77, 1370 Logatec, Slovenia” A630 Euro Bike Products ul. Starolecka 18 PL-61-361 Poznan Adresa a fost schimbată în „ul. Ostrowska 498, 498A, 61-324 Poznań, Polonia” A849 Speedcross di Torretta P. e C. snc — Corso Italia 20 — I-20020 Vanzaghello (MI) Italia Denumirea a fost schimbată în „Speedcross di Torretta Luigi E C. s.n.c.” A163 Code X Sp. z o.o. Olszanka 109, PL-33-386 Podegrodzie Denumirea a fost schimbată în: „Skilledbike Sp. z o.o.” A966 Gruppo Bici Srl — Via Pitagora 15 — I-47023 Cesena Forma juridică a fost schimbată în „Gruppo Bici S.p.A.” 8005 Bohemia Bike Okružní 110, Hlincova Hora CZ-373 71 Rudolfov Adresa a fost schimbată în „Okružní 697, 370 01 České Budějovice, Republica Cehă” A605 Novus Bike s.r.o. Hlavní 266 CZ-747 81 Otice Adresa a fost schimbată în „Vančurova 2985/20, 746 01 Opava 1, Republica Cehă” A553
(129)

În plus, în lipsa unor parametri stabiliți în prealabil pentru calculul compensației, orice alocare a costurilor trebuie efectuată neapărat ex post pe baza unor ipoteze arbitrare, după cum s-a procedat atât în raportul inițial, cât și în raportul majoritar. Cu toate acestea, Comisia nu poate să accepte ipotezele cuprinse în raportul majoritar, conform cărora fiecare serviciu prestat de societate ar trebui să reprezinte în mod obligatoriu aceeași proporție de venituri și cheltuieli într-un an dat. În plus, întrucât calculul ex post va avea ca rezultat inevitabil compensarea integrală a costurilor suportate pentru prestarea serviciului, Comisia consideră că o rată de rentabilitate a capitalului care depășește rata de swap relevantă plus 100 de puncte de bază, precum cea folosită atât în raportul inițial, cât și în raportul majoritar, nu ar fi considerată în mod obișnuit o referință adecvată pentru calculul profitului rezonabil.
(75)

În conformitate cu TFUE și cu jurisprudența consacrată a Curții de Justiție, Comisia are competența de a decide dacă statul membru în cauză trebuie să anuleze sau să modifice măsura de ajutor (17) atunci când constată că aceasta este incompatibilă cu piața internă. De asemenea, Curtea a susținut în mod consecvent că obligația impusă unui stat membru de a elimina ajutorul considerat de Comisie ca fiind incompatibil cu piața comună are rolul de a restabili situația existentă anterior (18). În acest context, Curtea a stabilit că obiectivul este atins odată cu rambursarea de către beneficiar a sumelor acordate sub formă de ajutor ilegal, pierzând astfel avantajul de care beneficiase față de concurenții săi de pe piață, și odată cu restabilirea situației anterioare plății ajutorului (19).
6.

Belfius va înceta activitățile de tranzacționare în cont propriu. Aceasta înseamnă că Belfius se va ocupa numai de tranzacțiile care (i) sunt necesare pentru a primi, a transmite și a executa ordinele de vânzare sau cumpărare ale clienților săi, sau care (ii) vin în ajutorul Belfius în ceea ce privește gestionarea lichidităților sau a activelor și pasivelor. Belfius nu va lua poziții pe cont propriu, cu excepția cazului în care acestea survin deoarece Belfius, de exemplu, nu execută ordinele clienților imediat. Astfel de acțiuni și acțiunile de administrare a lichidităților sau a activelor și pasivelor vor fi întreprinse numai cu condiția ca acestea să nu compromită viabilitatea băncii și/sau lichiditatea acesteia. Acest lucru este în deplină conformitate cu recomandările cuprinse în raportul Grupului de experți la nivel înalt privind reformarea structurii sectorului bancar din UE („High-level Expert Group on reforming the structure of the EU Banking sector”).
(54)

Pentru a stabili nivelul capitalului (25), Standard & Poor's utilizează un model bazat pe riscurile suportate (exposure based approach) însoțit de o evaluare a reasigurării asigurătorului. Capitalul necesar este determinat conform unei metodologii care compară despăgubirile brute cu sumele asigurate brute (the gross loss over gross exposure method) pe o perioadă (în mod normal) de 10 ani. Rata cea mai ridicată în cursul perioadei este înmulțită cu un factor de 1,25 și aplicată sumelor asigurate proiectate și ajustate pentru a ține cont de reasigurare. Modelul are la bază ipoteza că portofoliul asigurătorului este, în mod rezonabil, foarte diversificat din punct de vedere geografic și al liniei de activitate (line of business).
(2)

În temeiul articolului 98 din Acordul privind SEE, Comitetul mixt al SEE poate decide să modifice, inter alia, Protocolul 31 la Acordul privind SEE.